**David Mirkin** (s. 18. syyskuuta 1955 Philadelphia) on yhdysvaltalainen televisio-ohjaaja, käsikirjoittaja ja tuottaja, joka tunnetaan työstään *Simpsonit*-animaatiosarjassa. Mirkin on vegetaristi ja voittanut joitakin Emmy-palkintoja.

Aiempi elämä
------------

Mirkin syntyi ja kasvoi Philadelphiassa ja valmistui Northeast High Schoolista vuonna 1975.. Hänen isänsä oli tietokoneinsinööri. Mirkin aloitti insinööriuralla, mutta oltuaan harjoittelijana Philadelphian Drexel Universityssä hän päätti lopettaa. Mirkin muutti Los Angelesiin, Kaliforniaan ja ilmoittautui elokuvakoulu Loyola Marymount Universityyn.

Ura
---

Mirkin aloitti stand up -koomikkona vuonna 1982 ja esiintyi ympäri Yhdysvaltoja. Hänen ensimmäinen vitsinsä oli "Is it just me or has everybody been coughing up blood lately?" (*"Olenko se vain minä vai ovatko muutkin viime aikoina yskineet verta?"*). Hänen ensimmäinen käsikirjoitustyönsä televisioon oli amerikkalainen versio *Three's Companysta*. Mirkin oli vuodesta 1984 vuoteen 1985 johtava kirjoittaja *Newhartissa*. Vuonna 1986 hänestä tuli johtava tuottaja ja juontaja vuoteen 1988 asti, jolloin hän alkoi myös kirjoittaa ja ohjata jaksoja. 

1990-luvun alussa Mirkin teki koomikko Chris Elliottin kanssa televisiosarjan *Get a Life*, jonka hän myös ohjasi ja käsikirjoitti. Hän myös kirjoitti *The Julie Show* -pilottijakson Julie Brownin ja Charlie Coffeyn kanssa. Sitä ei kuitenkaan valittu syyskaudelle.

Mirkin loi, kirjoitti ja ohjasi myös sketsikomediaohjelma *The Edgen* vuosina 1992 ja 1993. Vuodesta 1992 vuoteen 1998 Mirkin oli yksi muutamista ohjaajista *The Larry Sanders Show'ssa*. 

Mirkin oli *Simpsonit*-televisiosarjan vastaava tuottaja eli *showrunner* sen 5. ja 6. tuotantokaudella vuosina 1993–1995. Hän oli *showrunnerina* vielä neljässä jaksossa 7. kaudella ja kahdessa jaksossa 9. kaudella. Mirkin voitti neljä Primetime Emmy -palkintoa työstään Simpsoneissa. Mirkin työskentelee yhä osan ajastaan show’ssa auttaen uudelleenkirjoitusprosesseissa. Hän oli myös yksi *The Simpsons Movie* -elokuvan käsikirjoittajista. Itse tv-sarjaan hän on käsikirjoittanut kaksi jaksoa, 5. kauden jakson "Homer, seuraava astronautti" ja 26. kauden jakson "Herkku-Homer" (jälkimmäisen yhdessä Al Jeanin kanssa).

Mirkin on ohjannut elokuvat *Blondit luokkakokouksessa* (1997) ja *Sydäntenmurskaajat* (2001). Mirkin hylkäsi *Sydäntenmurskaajat*-projektin kolme kertaa, koska ei pitänyt käsikirjoituksesta.

Lähteet
-------

1. ↑  Jonathan Storm. "Taped! From Los Angeles! It's Saturday Night! 'Mad TV' Debuts", *Philadelphia Inquirer*, 1995-10-14, p. D12.
2. 1 2 3 4  Aaron Smith: Saved by Comedy  2009. Loyola Marymount University.  Arkistoitu 11.9.2009. Viitattu 13.2.2010.
3. ↑  Bob Ivry. "The Odd Life of David Mirkin - From Science To Comedy", *The Record*, 1997-05-03, p. y04.
4. 1 2 3 4 5  Steve Head. "Interview with David Mirkin", *IGN*, 2001-03-30. Luettu 2010-02-08. Archived from the original on 2011-08-31.
5. ↑  Richmond, Ray; Antonia Coffman (1997). *The Simpsons: A Complete Guide to Our Favorite Family*. Harper Collins Publishers, p. 120 and 149. ISBN 0-060-19348-4.
6. ↑  Rob Lowman. "DVD - Reviews Of New Releases Nothing A Stretch For 'Simpsons'", *Daily News of Los Angeles*, 2005-08-16, p. U4.

Aiheesta muualla
----------------

* David Mirkin Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Australia
* Korea
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |